
Na osnovu člana 40. Statuta općine Bugojno („Službene novine općine Bugojno“, broj: 7/07,  2/08 i 6/11) i člana 7. stav 2. tačka 3. Uredbe o jedinstvenoj metodologiji za procjenu šteta od prirodnih i drugih nesreća („Službene novine Federacije BiH“, broj: 75/04 i 38/06, 52/09 i 56/09), na prijedlog Službe za civilnu zaštitu Općine Bugojno, načelnik Općine d o n o s i


RJEŠENJE
o imenovanju Komisije za procjenu šteta 
od prirodnih i drugih nesreća na području općine Bugojno

I.

U Komisiju za procjenu šteta od prirodnih i drugih nesreća imenuju se:

1. Mujo Mikara, prof................................. ...............predsjednik Komisije
2. Emina Duvnjak, dipl.ing.geodezije ..................... član Komisije
3. Svjetlana Vujović-Kico, dipl.ecc......................... član Komisije
4. Senada Čolić, dipl.ing.poljoprivrede  .................. član Komisije
5. Ivica Čelina, građ.tehničar.....................................članKomisije
6. Abduselam Kico, rudarski tehničar ......................član Komisije
7. Sirija Horozović ....................................................viši referent 
za obavljanje administrativno-tehničkih poslova za potrebe Komisije

II.
Zadaci Komisije su sljedeći:

1. osniva potreban broj stručnih komisija za procjenu šteta (u daljem tekstu: stručna  komisija) i svakoj toj komisiji određuje područje na kojem će  vršiti procjenu šteta, a prema potrebi, naročito kada se radi o manjim štetama, i sama neposredno vrši poslove procjene štete,



2. određuje rok do kojega se mora završiti procjena šteta,
3. brine o pravilnoj primjeni Uredbe,
4. objedinjava rad svih stručnih komisija na području općine i tim komisijama pruža potrebnu stručnu pomoć,
5. izrađuje zbirni izvještaj o procjenjenim štetama na području općine i dostavlja ga načelniku Općine na razmatranje,
6. izvještaj usvojen od Općinskog vijeća, dostavlja Federalnom zavodu u roku od 15 dana od dana usvajanja, a jedan primjerak izvještaja dostavlja Kantonalnoj komisiji,

7. prati korištenje sredstava koja su dodjeljena za saniranje i otklanjanje posljedica koje su nastale od prirodne ili druge nesreće i o tome izvještava načelnika Općine.

III.

Komisija se imenuje na period od četiri godine.

            IV.

U sastav Komisije mogu se, ako se za to ukaže potreba, imenovati i druge stručne osobe iz odgovarajućih oblasti, sa svim pravima i obavezama kao i članovi Komisije iz člana I. ovog Rješenja.

V.

Služba za civilnu zaštitu Općine Bugojno osigurat će odgovarajuća materijalno-tehnička sredstva, kao i prostor gdje će komisija obavljati administrativne i druge poslove nakon prikupljanja podataka o procjeni šteta.

VI.

Komisija za procjenu šteta od prirodnih i drugih nesreća aktivira se kada najmanje jedna mjesna zajednica u općini Bugojno proglasi stanje prirodne ili druge nesreće,a njihov rad u ovom slučaju se završava sa danom dostavljanja zbirnog izvještaja načelniku Općine na razmatranje.

VII.

Nakon podnesenog zbirnog izvještaja Općinskom vijeću i završetka aktivnosti iz člana 6. stav 1. Rješenja, predsjedniku, članovima Komisije, državnim službenicima i namještenicima koji budu obavljali stručne i administrativne poslove za potrebe Komisije, pripada naknada u vrijeme angažiranja čiju visinu posebnom odlukom utvrđuje načelnik Općine.

VIII.

Zbirni izvještaj usvojen od Općinskog vijeća dostavlja se Federalnom zavodu u roku od 15 dana od dana usvajanja, a jedan primjerak zbirnog izvještaja dostavlja se Kantonalnoj komisiji za procjenu šteta.


IX.

Stupanjem na snagu ovog Rješenja prestaje da važi Rješenje, broj: 01-44-00114-14 od 07.03.2014.  godine.
X.

Ovo Rješenje objavit će se u „Službenim novinama Općine Bugojno“.





Dostavljeno:

1. Članovima komisije                                                 NAČELNIK OPĆINE
2. a/a                                                                             __________________
                                                                                  Hasan Ajkunić, prof.

                                          					      								    

